Edita Mildažytė
Edita Mildažytė (buv. Petronienė, g. 1966 m. vasario 28 d. Kapsuke) – Lietuvos žurnalistė, publicistė, TV laidų vedėja, prodiuserė, visuomenės veikėja. Nuo 1987 m. bendradarbiauja „Labo ryto“, „Vakaro žinių“ programose, veda proginius renginius, Naujųjų metų ar kitas specialias transliacijas (pvz., transliacijas Lietuvai stojant į Europos Sąjungą, specialias laidas popiežiaus Jono Pauliaus II netekties dieną, laidas monsinjorui Kazimierui Vasiliauskui ir rašytojai Jurgai Ivanauskaitei atminti).